
Број: 05-511-27/2020
Датум: 05.11.2020.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „ТЕХНОМАНИЈА“ Д.О.О. Зворник, за издавање еколошке дозволе за пословни објекат – трговина на мало електричним апаратима за домаћинство, радио и телевизијским уређајима, обрадом дрвних елемената, монтажа намештаја и дрвених елемената, које се налази у насељу Економија, Улица девета бр. 1, град Зворник, од 03.09.2020.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „ТЕХНОМАНИЈА“ Д.О.О. Зворник, ЕКОЛОШКА ДОЗВОЛА за пословни објекат – трговина на мало електричним апаратима за домаћинство, радио и телевизијским уређајима, обрадом дрвних елемената, монтажа намештаја и дрвених елемената, који се налази у насељу Економија, Улица девета бр. 1, град Зворник, на грађевинској парцели означеној као к.п. број: 5182/6 К.О. Зворник – ван, уписана у пл. број 323.
2. Опис активности и постројења за које се издаје еколошка дозвола:
Предметни објекат је монтажног карактера, самостојећи и налази се у насељу Економија, поред магистралног пута М – 19 Зворник – Бијељина. Инвеститор се бави израдом плочастог намјештаја. Технолошки процес се састоји из сљедећих фаза:

· Пријем и ускладиштење репроматеријала потребног за производњу намјештаја
· Резање на одређене профиле плочастих материјала
· Кантовање
· Склапање исјечених дјелова у готов производ
· Складиштење готовог производа.
3. Инвеститор „ТЕХНОМАНИЈА“ Д.О.О. Зворник, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примењују најбоље расположиве технике.
· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.
· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.
          3.2. Уколико дође до значајнијих промјена у раду предметног објекта, обавјестити Одјељење за стамбено комуналне послове и послове саобраћаја Градске управе Града Зворник и инспектора за екологију.

3.3. Инвеститор „ТЕХНОМАНИЈА“ Д.О.О. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:

3.3.1.    Заштита ваздуха и заштита од буке

· Обавезно асфалтирати манипулативне површине и саобраћајнице како би се олакшало одржавање истих.
· Саобраћајнице и манипулативне површине одржавати чистим.
· Квасити манипулативни плато у сушном периоду у циљу смањења стварања честица прашине од моторних возила која долазе на локацију.
· Смањити на најмању могућу мјеру емисије загађујућих материја и непријатних мириса из процеса производње уз примјену најбоље расположивих технологија.
· У производним и складиштним просторијама омогућити максимално природно и вјештачко проветравање.
· Редовно одржавати и контролисати исправност вентилационог система те пнеуматског система за одсис пиљевине.
· Редовно мењати филтере из система за одсис пиљевине. 
· Испуњавати услове дефинисане у Уредби о вриједностима квалитета ваздуха („Службени гласник РС“, број: 124/12).
· Вршити редован преглед и сервис опреме и уређаја, према спецификацији произвођача.
· Транспортна возила за довоз сировина и одвоз готових производа морају бити технички исправна, како не би проузроковали загађење буком и загађења ваздуха.
· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.
· Током рада постројења потребно је врата на халама и другим објектима гдје се јавља бука, држати затворена (отварати по потреби).
· У случају да се у току рада постројења, контролом нивоа буке установи да иста прелази законом прописане вриједности, извршити додатну изолацију објекта, као и предузети низ других мјера (замјена дијела машина који изазивају буку, ремонт постројења и др.).
· Адекватном организацијом рада спречити стврање гужве и застоја.
· Да би се смањило присуство прашине извршити озелењавање свих слободних површина брзо растућим зеленилом и украсним биљкама.

3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, бр.44/01).
· Санитарне и фекалне отпадне воде одводити у јавну канализацију у складу са Правилником.
· Редовно чистити радне површине и подове уз употребу биоразградивих детерџената.
· Одвод воде са крова објекта решити системом хоризонталних и вертикалних олука до одводне канализације.
· У сагласности са начелом „ЗАГАЂИВАЧ ПЛАЋА“ све трошкове испитивања сопствених отпадних вода плаћа корисник постројења, као и прописану накнаду, посебним прописом за загађење.

· У случају акцидентних ситуација просипања горива, мазива, уља и сличних средстава потребно је одмах извршити посипање сухог средства (апсорбенса), те прикупљање и санацију површине на којој се десило пролијевање.
· Као адсорбенс обезбједити и користити пиљевину, екопор или сл. на локацији погона.

· Употребњени адсорбенс и друге загађене материје збринути као опасни отпад.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, бр. 19/15 и 79/18).
· Контејнери/бурад за одлагање свих врста отпада на локацији морају бити јасно означени типом и нивоом опасности и постављени на наткривеним мјестима и чврстим подлогама.
· Обезбједити довољне количине апсорбента за случај излијевања нафте и нафтних деривата. 
· Искориштени апсорбент, те други опасан отпад (крпе за брисање, пуцвала, радну одјећу) одлагати у намјенску затворену посуду и исти предавати овлаштеним организацијама за збрињавање опасног отпада.
· Строго је забрањено неправилно одлагање било које врсте отпадних материја на локацији предметног објекта осим на за то унапријед дефинисана мјеста.
· Крупни дрвени отпад који не садржи остатке опасних супстанци спаљује се у котловници као енергент за процес топлификације објекта.
· Рециклабилне материје сакупљати одвојено по врстама и исте продавати у секундарне сировине.
· Одсис пиљевине и прашине се прикупља у филтер вреће које треба предавати предузећу А.Д. „ВОДОВОД И КОМУНАЛИЈЕ“ Зворник.
· Сав комунални отпад који се ствара на локацији одлагати у  метални контејнер а исти празнити од стране комуналног предузећа.
· Контејнери/бурад за складиштење свих врста отпада на локацији морају бити јасно дефинисани типом и нивоом опасности, постављени на видљивом мјесту и на чврстој непропусној подлози.
· Спречити неконтролисано расипање отпада, који је и додатни узрок нарушавања хигијенско-епидемиолошке ситуације ширих размјера.
· Склопити Уговоре за преузимање, транспорт и коначно збрињавање продукованих врста отпада (опасан и неопасан) са фирмом овлаштеном за збрињавање наведених врста отпада.

· Адекватном организацијом процеса рада спречити настајање и расипање свих врста отпада.

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15 и 70/20).

· План управљања отпадом мора бити у складу са Законом о управљању отпадом („Службени гласник Републике Српске", број: 111/13, 106/15 и 70/20).
3.3.4. Инвеститор, „ТЕХНОМАНИЈА“ Д.О.О. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4.    Мониторинг

4.1.   Мониторинг буке 
Мониторинг нивоа буке вршити једном годишње, у свим годинама важења еколошке дозволе. Резултати мјерења морају бити у складу са Правилником о дозвољеним границама интензитета звука и шума („Службени лист БиХ“, брoj 46/89).

         4.2.   Мониторинг ваздуха

Мониторинг квалитета ваздуха вршити једном годишње, у свим годинама важења еколошке дозволе. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).

4.3.   Мониторинг  воде 

Квалитативни мониторинг отпадних вода вршити једном годишње, у свим годинама важења еколошке дозволе. Резултати мјерења морају бити у складу са Правилником о условима  за испуштање отпадних вода у површинске воде („Службени гласник РС“, број: 44/01).
4.4.  Мониторинг земљишта 

Мониторинг земљишта вршити само у случају акцидентних ситуација или по налогу надлежног еколошког инспектора.

4.5. Предложена мјерења требају да врше овлаштене институције, а о динамици и резултатима мјерења треба водити уредну евиденцију и достављати извјештаје надлежном органу Граске управе. 

5.  Чланом 102. Закона о заштити животне средине ("Службени гласник РС", број: 71/12, 79/15 и 70/20) прописана је обавеза вођења регистара постројења и загађивача, који садрже податке о дјелатностима и постројењима која угрожавају или могу угрозити животну средину.

5.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача ("Службени гласник РС", број 92/07) и о томе обавјести надлежне органе у Градској управи Града Зворник.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

6.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.

7.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). Након истека овог рока надлежни орган ће извршити ревизију овог рјешења на захтјев странке.
О Б Р А З Л О Ж Е Њ Е

         Инвеститор, „ТЕХНОМАНИЈА“ Д.О.О. Зворник, дана 03.09.2020.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за пословни објекат – трговина на мало електричним апаратима за домаћинство, радио и телевизијским уређајима, обрадом дрвних елемената, монтажа намештаја и дрвених елемената, који се налази у насељу Економија, Улица девета бр. 1, град Зворник, на грађевинској парцели означеној као к.п. број: 5182/6 К.О. Зворник – ван, уписана у пл. број 323.
         Уз Захтјев су достављени Докази, које је урадила овлашћена институција „В&З-ЗАШТИТА“ д.о.о. Бања Лука, која поседује лиценцу за обављање дјелатности из области заштите животне средине, број: 5-Е/05 од 27.09.2019.год. Докази уз захтјев су саставни дио овог Рјешења.
Инвеститор је уз Захтјев за издавање еколошке дозволе, поред Доказа број радног налога: 600-577/20 урађених у септембру 2020.год., приложио:
· Рјешење, Одјељење за привреду и друштвене дјелатности Општине Зворник, број: 08-320-110/08 од 23.12.2008.год.

· Ситуационо – локациону скицу, Одјељење за просторно уређење општине Зворник, од 29.08.2007.год. 

· Рјешење, Одјељење за просторно уређење Општине Зворник, број: 04-361-186/07 од 25.10.2007.год.
· Рјешење о регистрацији, Окружни привредни суд у Бијељини, број: 059-0-Reg-15-000 755 од 07.10.2015. год.
· План управљања отпадом, „В&З-ЗАШТИТА“ Д.О.О. Бања Лука, број радног налога: 6080-577/20 урађен у септембру 2020. год
          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној табли Градске управе Града Зворника у периоду 18.09.- 18.10.2020. год. У Законом предвиђеном року од 30 дана  није изјављена ниједна примједба.
          Одговорно лице предметног објекта обавезно је да редовно извјештава еколошког инспектора Градске управе о извршеном мониторингу, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавјестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, брoj: 28/13 и 104/17 ).
Одговорно лице предметног објекта дужно је доставити извјештај о постројењима/загађивачима органу Градске управе надлежном за послове заштите животне средине, сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07).
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 ).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13).
         Обрадила
      Сања Бјековић
Доставити :                                                                                         НАЧЕЛНИК  ОДЈЕЉЕЊА

- подносиоцу захтјева                                                          
- еколошком инспектору




          Бранко Јашић, дипл.инж.
- архиви

- евиденцији

